GAUHATI HIGH COURT JUDGE IN CRIMINAL LAW THAR PATHUM CHUNGCHANGA JUDICIAL OFFICER LEH PUBLIC PERSECUTOR TE TRAINING A HMANPUI,"923/2024-2025 Aizawl, 24.06.2024: Pawikhawihtute leh dan bawhchhia te hremna dan thar (Major Criminal Law) - Bharatiya Nyaya Sanhita (BNS), Bharatiya Nagarik Suraksha Sanhita (BNSS) leh Bharatiya Sakshya Adhiniyam (BSA) chu July 1, 2024 atang hian India ram pumah hman tan a ni dawn a. Hemi chungchangah hian vawiin khan ATI Auditorium, MINECO- ah Judicial Officer te leh Public Persecutor te tan training buatsaih a ni. He training hi Judicial Academy, Assam, Gauhati High Court leh Mizoram Law & Judicial Department tangkawp buatsaih a ni a. Training hi Justice Pi Malasru Nandi, Judge, Gauhati High Court chuan khuallian niin a hawng a. Heng Dan thar pathumte hian tuna India ramin Dan a hman mek IPC, CrPC leh IEA te chu July ni 1, 2024 atang chuan a thlak tawh tur thu leh, a lekkawhtu mi hrang hrang te’n an inzir a, an thiam bel a pawimawh hle thu a sawi. Bharatiya Nyaya Sanhita, 2023 hian Indian Penal Code, 1860 a thlak ang a, Bharatiya Nagarik Suraksha Sanhita, 2023 hian Code of Criminal Procedure, 1973 a thlak ang a, Bharatiya Sakshya Adhiniyam, 2023 hian Indian Evidence Act, 1872 a thlak dawn bawk a ni. Hawnna inkhawm ah hian Justice M.A. Ali (Retd.), Director, Judicial Academy, Assam and NEJOTI chuan kalkhawmte lawmna thu sawiin, Justice Pi Marli Vankung, Judge, Gauhati High Court pawhin thu a sawi a. Pi Helen Dawngliani, Secretary, Law & Judicial Department chuan lawmthu sawiin training hawnna inkhawm hi a khar a ni. Attachment Loading attachment...",Dated: 24 th Jun 24 4:05 PM,https://dipr.mizoram.gov.in/post/gauhati-high-court-judge-in-criminal-law-thar-pathum-chungchanga-judicial-officer-leh-public-persecutor-te-training-a-hmanpui